6 O R A T I 0. 



cipuli acceptos referunt utilitatis illos fructus 

 omnes , quos uberrimos ex extraordinariis 

 Vestris scholis percipere solent. Sed eadem 

 Academiarum temperatio non Civibus tantum 

 nostris prodest ; verum mihi quoque doctori , 

 si de me fateri licet, utilissima fuit estque 

 cum maxime. Cum enim mihi demandatam 

 cernerem Theologiae, quae apud nostrates 

 Naturalis dicitur, (3) docendae provinciam 

 gravissimam ; illa potissimum fuit , quam me- 

 moravi, lex saluberrima, cujus admonitione 

 excitatus, ad hujus doctrinae Historiam pecu- 

 liaribus scholis tractandam adducerer. Quod 

 consilium utrum cxoptatissimis meis profue- 

 rit Commilitonibus , eorum judicium esto;mi- 

 hi certe ipsi, pro ingenii quidem mei medio- 

 critate , plurimum profecit. Quod me profiten- 

 tem ne quis miretur, permittatis mihi , quaeso ! 

 ut pauca hacce hora dicam de Historid 

 Philosophiae deDeo, sapientiae Magistrd. 

 Quam caussam non iccirco potissimum agen- 

 dam suscipio, ut existimationi Vestrae, Audi- 

 tores! studium commendem, quod sua se sa- 

 tis praestantia tuetur ; aut ut Vestris in ani- 

 mis , Commilitones ! pulcherrimae rei amorem 

 excitem: nam id unum extimescere soleo ? ut 



tan- 



